text: IB3 | 'El Langui', actor i referent espanyol del hip hop, actúa avui i demà a S'Embat
  Portada > mallorca > 'El Langui', actor i referent espanyol del hip hop, actúa avui i demà a S'Embat
  'El Langui', actor i referent espanyol del hip hop, actúa avui i demà a S'Embat
  El músic madrileny oferirà un concert proper i ple d'interacció amb el públic
  04/08/2020 15:39h
  Nascut a una barriada madrilenya de classe obrera, Juan Manuel Montilla, més conegut com 'El Langui', és un d'aquells que saben fer d'una mancança la seva major virtut. La seva discapacitat a les extremitats a causa d'una paràlisi cerebral ha estat també el motor que el va empènyer a perseguir el seu somni de ser músic professional.
  Ara, després de 4 discs amb "La Excepción" i un altre en solitari, és un dels estendards de la música rap i hip hop a Espanya.
  Avui i demà actuarà a s'Embat, a ses Covetes. Serà un concert molt proper ja que la cabuda és limitada a un màxim de 150 persones.
  Andrés Calamaro o Raimundo Amador són només 2 dels molts artistes fora de l'àmbit del hip hop amb el quals ha col·laborat. I és que el ventall artístic d'El Langui és amplíssim. Bona mostra d'això n'és el Goya al millor actor revelació pel seu paper a la pel·lícula "El truco del manco", on també va rebre el Goya a millor banda sonora.
  El Langui és un artista autodidacte que va trobar en el hip hop el seu camí cap a la llibertat. Rima valenta i missatge intel·ligent i reivindicatiu que podreu sentir avui i demà a partir de les 8 de l'horabaixa a S'Embat.
  Els productors d'ametles i garroves demanen al Govern Central 30 milions d'euros per impulsar el sector
  Reclamen mesures de seguretat per a la carratera Ma-10, la de la Serra de Tramuntana
  L'associació Tramuntana XXI i els batles dels municipis afectats s'han reunit avui per reclamar solucions